Rainer Weiss

Rainer Weiss (nömmt Rai Weiss; * 29. September 1932 in Berlin) is en US-amerikaansch Physiker, de en vun de führen Wetenschapler bi dat LIGO-Projekt vun en  Gravitatschonswellendetektor is. 2017 wurr hüm gemeensam Kip Stephen Thorne un Barry Clark Barish de Nobelpries för Physik för entscheeden Bidrääg to den LIGO-Detektor un de Opdecken vun  Gravitatschonswellen tospraaken.Nobelpries för Physik 2017
 Leven 
Rainer Weiss is en vun twee Kinner ut en jöödsch-christlichen Familie. Sien Vader Friedrich Weiss weer Neuroloog, Kommunist un Früend vun de Familie Rathenau. Sien Familie is vör de Natschonalsozialisten in Düütschland tonächst nah Prag un 1938 wieder in de  USA flücht.Rainer Weiss Biography, Kavli-Pries, afropen an‘ 3. Oktober 2017 (en.)

Weiss gung in New York City in de (Columbia Grammar School) un hett later an dat  Massachusetts Institute of Technology (MIT) studeert, wo he 1955 sien Bachelor-Afschluss maaken dee un 1962 bi Jerrold Zacharias sien Doktertitel kreeg. As Post-Doktorand weer he bit  1962 an de Tufts University als Instructor un Assistant Professor un dornah an de Princeton University, wo he mit Robert Dicke un David Todd Wilkinson tosommen arbeiten dee. Af 1964 weer he as Assistant Professor an MIT, wo he 1967 Associate Professor un 1973 Perfesser wurr. Siet 2001 is he dor Professor Emeritus un to glieker Tiet Adjunct Professor an de Louisiana State University.

To sien Doktoranden tellt Nergis Mavalvala.

 Werk 
Weiss hett sück anfangs mit Atomphysik un de Entwicklung vun Atomklocken befaat. He weer in de 1970er Johren en vun de Pioniere bi dat Meeten vun den Kosmischer Mikrowellenhintergrund mit Ballonmessungen un weer denn leitend an den COBE-Satellit to de sien Meeten bedeeligt.Weiss Measurements of the Cosmic Background Radiation, Annual Review of Astronomy and Astrophysics, Band 18, 1980, S. 489, "The COBE Project", Physica Scripta, Band 21, 1980, S. 670 Enn‘ vun de 1980er Johren speel he en führen Rull bi de Entwicklung vun de  Laserinterferometer för Gravitatschonswellendetektoren, wat in dat LIGO-Projekt münnen dee.Weiss Interferometric Gravitational Wave Detectors, in  N. Ashby, D. Bartlett, W. Wyss (Herausgeber), Proceedings of the Twelfth International Conference on General Relativity and Gravitation, Cambridge University Press, 1990, S. 331

Ehrungen un Liddmaatschapen
1991 kreeg he de Exceptional Scientific Achievement Medal vun de NASA für dat COBE-Programm. He is Liddmaat vun de American Association for the Advancement of Science, de New York Academy of Sciences, de National Academy of Sciences un de American Academy of Arts and Sciences as ok Fellow vun de American Physical Society (APS). 2000 weer he Guggenheim Fellow un 2007 kreeg he den Einstein Prize vun de APS. 2006 kreeg he as Deel vun dat COBE-Team den Gruber-Pries in Kosmologie, 2016 nochmals, gemeensam mit annern in dat LIGO-Team. Ebenfalls 2016 kreeg he den Special Fundamental Physics Prize as ok den Shaw Prize, den Kavli-Pries un den Harvey-Pries. För 2017 wurrn hüm de Willis-E.-Lamb-Pries un de Prinzessin-von-Asturien-Pries tospraaken. Ebenfalls 2017 kreeg he den Nobelpries för Physik gemeensam mit Barry Clark Barish un Kip Stephen Thorne för sien entscheeden Bidrääg to den LIGO Detektor un de Observatschoon vun Gravitatschonswellen.Rainer Weiss, Barry C. Barish und Kip S. Thorne erhalten den Nobelpreis für Physik, Neue Zürcher Zeitung, 3. Oktober 2017.

 Schriften 
 Gravitational Radiation. In: Reviews of Modern Physics. Centennial Issue 1999
 mit Barish: Ligo and the detection of gravivational waves. In: Physics Today. Oktober 1999

 Weblenken 
 Siet an dat MIT
 Biographie bi de APS


 Enkeld Nahwiesen 

Kategorie:Mann
Kategorie:Börger von Düütschland
Kategorie:Börger von de USA
Kategorie:Physiker
Kategorie:Nobelpriesdräger (Physik)
Kategorie:Boren 1932